Κάρολος του Ροάν-Σουμπίζ

Ο Κάρολος ντε Ροάν, γαλλ.: Charles de Rohan, prince de Soubise (16 Ιουλίου 17151 Ιουλίου 1787), δούκας του Ροάν-Ροάν, ήταν Γάλλος αριστοκράτης, στρατιωτικός και υπουργός των βασιλέων Λουδοβίκου ΙΕ΄ και Λουδοβίκου ΙΣΤ΄. Ήταν ο τελευταίος άνδρας του κλάδου του Οίκου του Ρόαν και προπάππος του Λουδοβίκου Αντωνίου δούκα του Ανγκιέν, ο οποίος εκτελέστηκε από τον Ναπολέοντα Α΄ το 1804. Με τον τίτλο του πρίγκιπα του Επινουά κατά τη γέννησή του, έγινε πρίγκιπας του Σουμπίζ μετά το 1749.

 Βιογραφία 
Ο Ροάν γεννήθηκε στο Ανάκτορο των Βερσαλλιών στις 16 Ιουλίου 1715, γιος του Ιουλίου, πρίγκιπα του Σουμπίζ, υποδιοικητή της Χωροφυλακής της Βασιλικής Φρουράς, και της Άννας Ιουλίας Αδελαΐδας ντε Μελύν. Ο μεγαλύτερος από πέντε παιδιά, ονομάστηκε πρίγκιπας του Επινουά μέχρι το τέλος τού πατέρα του το 1724.

Οι γονείς του απεβίωσαν στο Παρίσι από ευλογιά το 1724, αφήνοντας αυτόν και τα υπόλοιπα αδέλφια του, συμπεριλαμβανομένης της Μαρίας Λουίζας, ορφανά. Η αδελφή του έχασε τον σύζυγό της Γάστων της Λωρραίνης από ευλογιά το 1743.

Τον έδωσαν για να τον αναθρέψει στον παππού του Ηρακλή Μεριαντέκ, δούκα του Ροάν-Ροάν, ο οποίος ανέθρεψε τον Σουμπίζ στην Αυλή, όπου έγινε ακόλουθος του Λουδοβίκου ΙΕ΄, ο οποίος είχε την ίδια ηλικία με αυτόν. Μία από τις προγιαγιάδες του ήταν η μαντάμ ντε Βενταντούρ, μέσω της εκ πατρός γιαγιάς του, Άννας Ζενεβιέβ του Λεβί. Η μαντάμ ντε Βενταντούρ, η οποία απεβίωσε το 1744, ήταν κοντά στον δισεγγονό της.

Συνόδευσε τον Λουδοβίκο ΙΕ΄ στην εκστρατεία τού 1744–48 και απέκτησε υψηλό στρατιωτικό βαθμό, κάτι που οφειλόταν περισσότερο στην αυλική του ιδιότητα, παρά στην στρατηγία του. 

Λίγο μετά την έναρξη του Επταετούς Πολέμου, υπό την επιρροή της μαντάμ ντε Πομπαντούρ, ανέλαβε τη διοίκηση ενός σώματος 24.000 ανδρών και τον Νοέμβριο του 1757 υπέστη τη συντριπτική ήττα του Ρόσμπαχ.  Μαζί με την αποτυχία κατάληψης του Ανόβερου μετά την Εισβολή στο Ανόβερο (1757), αυτό σηματοδότησε μία δραματική ανατροπή για τη γαλλική τύχη, καθώς λίγους μήνες πριν φαινόταν στα πρόθυρα της νίκης στην Ευρώπη.

Ωστόσο στάθηκε πιο τυχερός στη μετέπειτα στρατιωτική του σταδιοδρομία, και συνέχισε την υπηρεσία μέχρι τη γενική ειρήνη του 1763, μετά την οποία έζησε τη ζωή ενός συνηθισμένου αυλικού και άνδρα της μόδας στο Παρίσι. 

 Οικογένεια 
Ο Κάρολος νυμφεύτηκε τρεις φορές. Ο πρώτος γάμος του ήταν το 1734 με την Άννα Μαρία Λουίζα ντε Λα Τουρ ντ'Ωβέρν (1722–1739), κόρη του Εμμανουήλ Θεοδοσίου δούκα του Μπουγιόν και εγγονή της διάσημης Μαρίας Άννας Μαντσίνι. Η Άννα Μαρία Λουίζα απεβίωσε το 1739 γεννώντας έναν γιο, ο οποίος απεβίωσε το 1742. Είχαν ένα παιδί που επέζησε:

 Καρλόττα Ελισάβετ Γοδεφρείδη 1737–1760 γνωστή ως Σαρλότ. Παντρεύτηκε τον Λουδοβίκο Ιωσήφ των Βουρβόνων, έναν πρίγκιπα του αίματος και απόγονο του Λουδοβίκου ΙΔ΄ της Γαλλίας και της μαντάμ ντε Μοντεσπάν. Η Καρλόττα ήταν η εκ πατρός γιαγιά του δολοφονημένου Λουδοβίκου Αντωνίου δούκα του Ανγκιέν.

Το 1741 παντρεύτηκε την πριγκίπισσα Άννα Θηρεσία της Σαβοΐας (1717–1745), κόρη του Βίκτωρα Αμεδαίου Α΄ πρίγκιπα του Καρινιάνο, και της Μαρίας Βικτωρίας Φραγκίσκης της Σαβοΐας (η οποία με τη σειρά της ήταν νόθη κόρη του Βίκτωρα Αμεδαίου Β΄ της Σαρδηνίας). Η Άννα Θηρεσία (γνωστή ως Ανν Τερέζ ντε Σαβουά) γέννησε μία ακόμη κόρη:

 Βικτώρια Αμεδαία Ιωσηφίνα (1743–1807); παντρεύτηκε τον Ανρί Λουί Μαρί ντε Ροάν, πρίγκιπα της Γκυεμενέ, ο οποίος ήταν εξάδελφός της. Η Βικτώρια αργότερα ήταν η γκουβερνάντα τής κόρης τής Μαρίας Αντουανέτας.

Μετά το τέλος της Άννας-Θηρεσίας το 1745, ο Κάρολος νυμφεύτηκε την ίδια χρονιά την πριγκίπισσα Άννα Βικτωρία της Έσσης-Ράινφελς-Ρότενμπουργκ (1728–1792). Δεν είχαν παιδιά.

Ο Κάρολος είχε επίσης αξιοσημείωτες σχέσεις με τη Μαντλέν Γκυιμάρ και την Ανν Βικτουάρ Ντερβιέ. 

 Υστεροφημία 
Η σάλτσα σουμπίζ, με βάση το κρεμμύδι και τη μπεσαμέλ, λέγεται ότι πήρε το όνομά του.

 Παραπομπές 

 Εξωτερικοί σύνδεσμοι 


Κατηγορία:Κόμητες του Σαιν-Πολ
Κατηγορία:Δούκες του Ζουαγιέζ
Κατηγορία:Στρατάρχες της Γαλλίας
Κατηγορία:Οίκος του Ροάν